Eskom ferm met munisipaliteite wat geld skuldArgieffoto: GCIS “Ons het aangedui dat ons Vrydag die elektrisiteitstoevoer aan munisipaliteite wat Eskom geld skuld, sal onderbreek,” het Marion Hughes, Eskom se hoofbestuurder, tydens ’n konferensie oor die elektrisiteitskrisis in Johannesburg gesê. Volgens Hughes het 18 van die munisipaliteite reeds afbetalingsooreenkomste met Eskom aangegaan en word hulle vrygestel van verdere kragonderbrekings. Hughes het gesê die twee munisipaliteite het aangedui dat hulle ooreenkomste sal onderteken en dat daar Vrydag ŉ verklaring oor die kwessie uitgereik sal word. Eskom het verlede maand aangekondig dat munisipaliteite wat hom geld skuld, op weekdae van 06:00 tot 10:00 en 17:00 tot 21:00 en naweke van 07:00 tot 10:00 en 17:00 tot 20:00 kragonderbrekings sal ervaar. Meeste van die munisipaliteite wat Eskom geld skuld, is in die Vrystaat. Die aankondiging het skerp kritiek ontlok van inwoners in die spesifieke munisipaliteite. In Maart vanjaar het die 20 munisipaliteite Eskom reeds meer as R3,68 miljard geskuld.